Džošua Zirkzē
Džošua Zirkzē (nīderlandiešu: Joshua Zirkzee; dzimis 2001. gada 22. maijā) ir Nīderlandes futbolists, kurš spēlē uzbrucēja pozīcijā un pārstāv Nīderlandes futbola izlasi. Kopš 2024. gada Zirkzē spēlē Anglijas Premjerlīgas komandā Manchester United. Iepriekš pārstāvējis Vācijas komandu Minhenes "Bayern", Itālijas komandas Parma un Bologna, kā arī Beļģijas komandu Anderlecht. Zirkzē tika iekļauts Nīderlandes futbola izlases sastāvā 2024. gada Eiropas čempionātam.